Tuɣal am tderwict, tella tessarem ad d-temlil win ara ysefḍen ccfawat n diri seg wul-is, win ara iḥulfun i wul-is, win yettaken azal i tmeṭṭut deg zman ideg tuɣal tfekka-s i d ṣṣeḥ war allaɣ neɣ afran, tger-d yiwen wass ad t-id-temlil maca am wakken ur tumin ara d anelmad-is imi s tidet nqulan twala-t d agerruj qlilit wigad iwumi d-tsaḥ tegnit ad t-ẓren anda d-yenna: ul n Sima yekkat s lɛejlan, nnefs s ddraɛ i d-itteffaɣ seg turin, tin yellan teṭṭef iman-is, att-an teɣli am yifrawen n ṭṭejra, ih ad as-aruɣ bɣiɣ ad hedreɣ yid-s, yerna mačči ɣef leqraya kan ara 95